બીજી એક બાબત એવી પણ ધ્યાને આવે છે કે માણસ જો સતત સુખમાં જ રહે તો એ નવું કશું જ કરી નથી શકતો. સંઘર્ષ પણ જીવનમાં ખૂબ મહત્વનો છે. તમે આખો દિવસ મહેનત કરો અને પછી જમવા બેસો છો ત્યારે એ ભોજન તમને અત્યંત મીઠું લાગે છે. માત્ર બેઠાં બેઠાં તમને કોઇ બે ટાઇમ ભોજન આપી જાય તો એ બધુ યંત્રવત લાગે છે . એની કાંઇ મઝા જ હોતી નથી. જેના જીવનમાં પડકારો છે તેના જીવનની મઝા જ કંઇ ઓર હોય છે. માતા પિતા તરફથી તમને અમૂલ્ય વારસો મળ્યો હોય તો એને તમે સાચવોભોગવો એ બધાની ના નથી પણ થોડો ઘણો માનસિક કે શારીરીક થાક મળશે તો પછી એ સુખની મઝા ઘણી વધી જશે. ટૂકમાં માત્ર સુખ અને સુખ કાયમ માટે રહે તે કવિને ગમતું નથી. કોક વાર દુ:ખનો અનુભવ પણ જરૂરી છે